„Rajtunk már csak a piócás ember segíthet!”
„Ennyi les a vadásztársaságnak nincs...” – Összegyűjtöttük a Borsod-Abaúj-Zemplén megyei I. osztályú labdarúgó-bajnokság legjobb edzői nyilatkozatait a 2018/2019-es szezonból.
1. forduló Mád – Mezőkövesd Zsóry II 4-4 (2-2) „Nem gondoltam volna, hogy vízilabda-eredmény lesz...” Horváth Gábor (Mezőkövesd Zsóry II) Parasznya – Encs 2-1 (2-1) „Még új fiúk vagyunk errefelé, még nem állítottak a fal mellé...” Bodnár József (Parasznya) 
 2. forduló Hidasnémeti – Mád 1-1 (1-0) „Egyoldalú, elfogult játékvezetés volt, 14 ember ellen még szabályos gólokat rúgva sem lehetett ma nyernünk. A Mád attól sokkal jobb csapat, hogy ilyen bírói segédletre szoruljon. Sok sikert a „magánéletben” a sporiknak...” Susnyak Ladislav (Hidasnémeti) Bogács – Szerencs 5-1 (4-1) „Sajnos, 10 perc alatt lerendeztük magunkat, a mérkőzésről jót, vagy semmit.” Lukács Bertalan (Szerencs) 
 3. forduló Szerencs – Edelény 1-2 (0-2) „Vezetésünk tudatában a Csokifesztiválon éreztük magunkat...” Szlifka Csaba (Edelény) Bánhorváti-KBSC – Encs 3-1 (1-0) „A ziccert is kapufára rúgtuk...” Kocsis Nándor (Encs) Parasznya – Bogács 1-1 (1-0) „Farkas úr nagyon hiányzott már nekünk...” Bodnár József (Parasznya) 
 4. forduló Encs – Onga 2-1 (2-0) „Az első félidőben egy-két játékosom másik rendezvényen érezte magát...” Simon Imre (Onga) Szerencs – BTE Felsőzsolca 0-1 (0-0) „Ennyi a különbség egy edzőmeccs és egy bajnoki között, pedig ezt nem is Sándor Zsolt vezette. Mentőállomás is kevés lett volna a sérüléseink kezelésére...” Gulyás Dénes (Felsőzsolca) Gesztely – Bükkzsérc 5-3 (2-1) „Egy-két játékosunk hozzáállása nem üti meg ennek az osztálynak a szintjét...” Kovács József (Bükkzsérc) Edelényi FC – Parasznya 6-1 (2-1) „Nem történt tragédia. A második félidőben elfogytunk darabra, hitben és erőben...” Bodnár József (Parasznya) 
 5. forduló Parasznya – Szerencs 1-1 (0-1) „A kapufáról ma minden kifelé pattant...” Tóth István (Szerencs) BTE Felsőzsolca – Hidasnémeti VSC 0-0 „Ennyi les a vadásztársaságnak nincs...” Gulyás Dénes (Felsőzsolca) Mád – Encs 2-3 (1-2) „Öt forduló után kevesebb pontunk van, mint a katicabogárnak...” Szűcs Ádám (Mád) 
 6. forduló Parasznya – Felsőzsolca 1-1 (0-0) „A kitűnő pályákon és akadémián nevelkedett vendégjátékosok találkoztak az élet másik oldalával. A játékvezetéssel a helyükben nem foglalkoznék...” Bodnár József (Parasznya) „A játékvezetés eggyel kevesebb, mint amennyi gólt rúgtunk...” Gulyás Dénes (Felsőzsolca) Gesztely – Hidasnémeti 1-2 (0-2) „A végén az döntött, hogy van nekünk egy Szalma Palink...” Bóni Tamás, elnök (Hidasnémeti) 
 7. forduló Mád – Bogács Termálfürdő 2-2 (2-2) „Egy helyben toporgunk...” Szűcs Ádám (Mád) „A mérkőzésen karácsonyi hangulat volt...” Sivák Sándor (Bogács) Bánhorváti-KBSC – Szerencs 3-0 (1-0) „Az elszakadt mezeket megpróbáljuk pótolni...” Mátyás József (Bánhorváti-KBSC) 
 8. forduló Edelényi FC – Mád 1-4 (1-2) „A végén „leszúrtak” minket...” Szlifka Csaba (Edelény) „Végre!” Szűcs Ádám (Mád) Bogács Thermálfürdő – Bükkzsérc 0-1 (0-0) „Tipikus egygólos mérkőzés volt, sajnos ezt a gólt nem mi rúgtuk...” Sivák Sándor (Bogács) Parasznya – Bánhorváti-KBSC 2-2 (2-0) „Sajnos az a baj, hogy ennek a csapatnak nem az akarattal van gond, hanem meg kell tanulnunk nyerni...” Bodnár József (Parasznya) 
 9. forduló Onga – Parasznya 1-4 (1-3) „Ma játszottunk a legrosszabbul és mégis ma nyertünk, ilyen a foci...” Bodnár József (Parasznya) Hidasnémeti – Ózd 0-1 (0-0) „Gratulálok az Ózdnak, mert ők a pályán döntötték el a meccset, és nem az íróasztalnál akarták megszerezni a három pontot...” Bóni Tamás, elnök (Hidasnémeti) Bánhorváti-KBSC – Bőcs 4-1 (2-1) „Az egyes számú asszisztens kétes ítéletei megpecsételték a sorsunkat...” Zsiga Gyula (Bőcs) Bükkzsérc – Edelény 4-1 (2-1) „Már az alagutat sem látjuk, nem hogy a végét...” Németh Attila, elnök (Edelény) 
 10. forduló Ózdi FC – Gesztely 7-1 (3-1) „Jó csapatnak nem kell segíteni” Huszák Géza (Gesztely) Szerencs – Bükkzsérc 1-3 (1-1) „Az idény leggyengébb játéka!” Lukács Bertalan (Szerencs) Bánhorváti-KBSC – BTE Felsőzsolca 2-2 (1-0) „Nem is tudtam, hogy feljutottunk az NB II-be, szólhattak volna igazán, mert az ellenfélben játszottak, én meg pihentettem az enyéimet. A bárányokat legelni nem engedném erre a pályára, nemhogy még focizni...” Gulyás Dénes (Felsőzsolca) Parasznya – Mád 2-2 (1-1) „Szűcs Ádit a válogatottba!” Bodnár József (Parasznya) 
 11. forduló Gesztely – Bogács 1-3 (0-1) „Még egy méterről az üres kapuba sem tudjuk berúgni a labdát...” Huszák Géza (Gesztely) Mezőkövesd Zsóry FC tartalék – Szerencs 6-0 (2-0) „Sajnos, a mai mérkőzésen nem volt egy Thiago Silvánk, aki Andre Alvest levette volna a pályáról...” Tóth István (Szerencs) 
 12. forduló Edelényi FC – Gesztely 2-2 (2-1) „A pályán szereztük volna meg a három pontot, ha egyenlő feltételeket kapunk...” Huszák Géza (Gesztely) Onga – BTE Felsőzsolca 2-8 (1-5) „A mérkőzésen saját magunkat is alulmúltuk...” Simon Imre (Onga) Bánhorváti-KBSC – Mád 3-0 (1-0) „Ezek után ugyan mit tudnék mondani?” Szűcs Ádám (Mád) Parasznya – Mezőkövesd Zsóry II 0-3 (0-0) „0-0-nál hazai pályán 50 méterről befújni egy büntetőt, kabarészámba megy, utána persze elszabadultak az indulatok...” Bodnár József (Parasznya) 
 13. forduló Mád – Onga 8-2 (2-1) „Amit a második félidőben nyújtottunk az értékelhetetlen és kritikán aluli...” Simon Imre (Onga) Hidasnémeti VSC – Parasznya 3-0 (2-0) „Érdekes ellenfelünk nyilatkozata, ugyanis nem tudok róla, hogy brazil és román labdarúgónk lenne...” Bóni Tamás, elnök (Hidasnémeti) „Ha majd mi is tudunk igazolni brazil, román, szlovák, kameruni játékosokat az amatőrnek mondott megyei I-es bajnokságba, mi is versenyképesebbek leszünk...” Bodnár József (Parasznya) Bükkzsérc – Bánhorváti-KBSC 2-4 (1-2) „Egy szezonra való 100 százalékos gólhelyzetet sikerült kihagynunk” Mátyás József (Bánhorváti-KBSC) BTE Felsőzsolca – Ózdi FC 1-1 (1-0) „Mi lenne, ha mi is annyit edzenénk, mint ők?” Gulyás Dénes (Felsőzsolca) 
 14. forduló Gesztely – Parasznya 2-3 (2-1) „Háromszor két méterről sem tudtuk a kapuba juttatni a labdát...” Huszák Géza (Gesztely) Onga – Bükkzsérc 1-5 (0-3) „Több sebből vérzünk...” Kovács József (Bükkzsérc) Bőcs – Hidasnémeti VSC 4-2 (3-1) „Magunk alatt teljesítettünk...” Susnyak Ladislav (Hidasnémeti) 
 15. forduló Bükkzsérc – Mád 2-3 (2-1) „Az, hogy több sebből vérzünk nem igaz, mert már elvéreztünk...” Kovács József (Bükkzsérc) Felsőzsolca – Bogács 1-1 (1-1) „Már építjük a művészbejárót Felsőzsolcán, mert annyit szerepelt a játékvezető...” Gulyás Dénes (Felsőzsolca) 
 16. forduló Encs – Parasznya 3–1 (2–0) „Egy pár embernek ajándék a megyei I. osztály...” Bodnár József (Parasznya) BTE Felsőzsolca – Bükkzsérc 7–1 (3–1) „Az első felsőzsolcai Spartan Race” Gulyás Dénes (Felsőzsolca) 
 17. forduló Bőcs – Encs 4-3 (3-0) „Egy pár embernek el kell gondolkodnia a hozzáállásáról” Kocsis Nándor (Encs) Edelény – Felsőzsolca 2-2 (2-1) „Nem olvastam az új MLSZ kiírást, hogy az első félidőben a hazai csapatnak kell kezdeni, a másodikban a vendégcsapatnak. Én játékvezető leszek, lehet hibázni, fix pénz a zsebben, no stressz, no következmény...” Gulyás Dénes (Felsőzsolca) 
 18. forduló Hidasnémeti – Bükkzsérc 3–0 (1–0) „A játékvezetőknek nem tudok gratulálni, remélem, ezzel nem sértem meg őket.” Kovács József (Bükkzsérc) Gesztely – Mád 2–2 (1–0) „Kritikán aluli a játékvezetés. Azt nem érti a hazai szurkolótábor, hogy a partjelző büntetőt jelez, és a játékvezető röhögve felülbírálja...” Bacsó Levente (Gesztely) Encs – Bánhorváti-KBSC 2–4 (1–0) „Foglalkozhatnánk a játékvezetéssel, az ellenfél játékával, valamint nyilatkozatával, de nem tesszük.” Hódiné Gazsi Ágota, ügyvezető (Encs) „Ilyen mérkőzés a rémálmainkban se jöjjön elő..” Mátyás József (Bánhorváti-KBSC) Bogács – Parasznya 1–0 (1–0) „Játékra alkalmatlan pálya...” Sivák Sándor (Bogács) „Rúgott gól nélkül nem lehet mérkőzést nyerni...” Bodnár József (Parasznya) 
 19. forduló Felsőzsolca–Szerencs 5–1 (1–0) „A vendégcsapatnak jó bálozást kívánok...” Gulyás Dénes (Felsőzsolca) Parasznya–Edelény 0–2 (0–0) „Most úgy érzem magam, mint a gyerekek, amikor sírnak, amikor éjjel rossz álmot látnak...” Bodnár József (Parasznya) Bőcs–Bogács 4–1 (0–0) „A játékvezetőről jót vagy semmit, így inkább semmit...” Sivák Sándor (Bogács) Bánhorváti-KBSC–Ózd 0–1 (0–0) „Ezt a játékot még mindig gólra játsszák...” Mátyás József (Bánhorváti-KBSC) Hidasnémeti–Mezőkövesd tartalék 3–3 (3–2) „Nem tartom korrektnek, hogy nem minden csapat ellen játszanak tőlük az aktív NB I-es játékosok, ma ellenünk ötöt is „leadtak”. Remélem, a következő mérkőzésen Kuttor Attila is fog ellenünk játszani, mert az talán korrekt is lenne...” Bóni Tamás, elnök (Hidasnémeti) 
 20. forduló Edelény – Bőcs 3–0 (3–0) „Ez nem a mi napunk volt, tíz perc alatt lerendeztük magunkat” Zsiga Gyula (Bőcs) Szerencs – Parasznya 2–1 (1–1) „Ez egy halálos tavasz, sajnos ezzel a kerettel rendelkezünk és nekem ezzel kell főznöm...” Bodnár József (Parasznya) Hidasnémeti – Felsőzsolca 1–0 (0–0) „Na és a játékvezetés, mint a félidő eredménye...” Gulyás Dénes (Felsőzsolca) 
 21. forduló Bánhorváti-KBSC – Edelény 3–3 (2–2) „A legnagyobb ellenségünket, a pályát nem sikerült ma legyőzni, a pálya talajától csak a kettes számú asszisztens tevékenysége volt gyengébb.” Mátyás József (Bánhorváti-KBSC) Felsőzsolca – Parasznya 7–0 (3–0) „Sajnos sokszor tehetetlenül, kiszolgáltatva ülök a kispadon és nézem, hogy mit művelünk labdarúgás terén...” Bodnár József (Parasznya) 
 22. forduló Ózd–Bükkzsérc 2–0 (1–0) „Hiányosan érkeztünk a mai mérkőzésre” Kovács József (Bükkzsérc) Gesztely–Felsőzsolca 2–3 (1–0) „Az NB III-as keretből eltanácsolt játékvezető ma a megyei I. osztályt sem ütötte meg, főleg a második vendéggólnál...” Bacsó Levente (Gesztely) 
 23. forduló Hidasnémeti–Encs 3–2 (1–1) „Elfogadhatatlan, hogy a földön fekvő játékosunkba belerúgnak, majd leköpik és a mentő viszi el” Susnyak Ladislav (Hidasnémeti) „Ez a tavasz nem a mi tavaszunk” Kocsis Nándor (Encs) 
 24. forduló Szerencs–Mád 0–4 (0–0) „Át kell gondolnunk ezt a „csak helyi játékost igazolunk”-filozófiát.” Tóth István (Szerencs) „Végre!” Szűcs Ádám (Mád) Bőcs–Bánhorváti-KBSC 1–2 (0–0) „A csatát elvesztettük, de a háborút még nem” Zsiga Gyula (Bőcs) Encs–Gesztely 1–1 (1–1) „Sajnos 15 perc után azt hittük, megvan a mérkőzés, de mivel a meccs 90 percig tart...” Kocsis Nándor (Encs) 
 25. forduló Mád–Parasznya 3–0 (1–0) „Rajtunk már csak a piócás ember segíthet!” Hegedűs László, elnök (Parasznya) Bükkzsérc–Szerencs 5–4 (2–1) „5–1-es vezetésünk után nem gondoltam volna, hogy a végén ilyen meleg lesz...” Kovács József (Bükkzsérc) Hidasnémeti–Bogács 4–0 (1–0) „Idegenben nem megy nekünk a győzelem, de a mai vereségünkben a kapusunk is jócskán benne van...” Sivák Sándor (Bogács) 
 26. forduló Parasznya–Bükkzsérc 2–5 (2–1) „A mai nap a gratulációk napja... Kösz a pályát, Dulai Pista!” Hegedűs László, elnök (Parasznya) „A játékvezető ténykedéséhez nem tudok gratulálni, remélem, ezzel nem sértem meg...” Kovács József (Bükkzsérc) Bogács–Gesztely 1–3 (0–1) „A mai mérkőzésen mint csapat mondtunk csődöt” Sivák Sándor (Bogács) Szerencs–Mezőkövesd tartalék 1–5 (1–5) „Az első félidei játékunkról inkább semmit” Lukács Bertalan (Szerencs) Encs–Felsőzsolca 0–1 (0–1) „Boldog anyák napját kívánunk!” Kocsis Nándor (Encs) 
 27. forduló Mád–Bánhorváti-KBSC 3–1 (1–1) „Ezek után nehéz mit mondani...” Mátyás József (Bánhorváti-KBSC) 
 28. forduló Szerencs–Gesztely 6–3 (5–1) „Elnézést kérek a csapat nevében a mai teljesítményért, ez nem méltó hozzánk...” Bacsó Levente (Gesztely) Parasznya–Hidasnémeti 1–3 (1–0) „Öt hete nem nyilatkoztam, mert nem akartam senkit megbántani. Most viszont úgy érzem, hogy szólnom kell. Olyan emberek szúrtak hátba, akik a focicipőmet sem hordhatnák utánam: az egyik játékostársam, a második játékosom volt, a harmadik pedig nézőként tapsolt nekem. Technikai vezetőnk nagyot csalódott a mérkőzés alakítóiban.” Bodnár József (Parasznya) „Öt évet öregedtem a mai mérkőzésen...” Susnyak Ladislav (Hidasnémeti) Ózd–Felsőzsolca 4–1 (1–1) „Az volt kiírva, hogy Ózdi Sport és Élményközpont, nekem így nem az volt...” Gulyás Dénes (Felsőzsolca) 
 29. forduló Hidasnémeti–Bőcs 4–0 (2–0) „Életemben még ilyen egyoldalú játékvezetéssel nem találkoztam...” Zsiga Gyula (Bőcs) Parasznya–Gesztely 0–8 (0–3) „Fejünk felett kormos az ég, piszkos-szürke, rég nem kék...” Bodnár József (Parasznya) Felsőzsolca–Mád 2–2 (1–0) „Jó iramú mérkőzés lett volna, de nem az volt. Ha legalább olyan erősek lennénk, mint a mádi bor, akkor ma nyertünk volna...” Gulyás Dénes (Felsőzsolca) „Igazi vasárnapi húsleves utáni hangulatú mérkőzés...” Szűcs Ádám (Mád) 
 30. forduló Mád–Bükkzsérc 8–3 (3–0) „A fejünk felett lóg a pallos. Innentől kezdve a labdarúgás Fortunáján múlik a sorsunk...” Palombi Imre elnök (Mád) Bőcs–Gesztely 0–4 (0–2) „Ezt a mérkőzést már a múlt héten elveszítettük...” Zsiga Gyula (Bőcs) Bogács–Felsőzsolca 3–2 (2–1) „Nincs kedvem nyilatkozni, de az idő volt a legjobb, jól lebarnult az arcom...” Gulyás Dénes (Felsőzsolca)